ספורט בערב הסעודית

הספורט בערב הסעודית הוא חלק חשוב מהתרבות הסעודית והמדינה משתתפת בתחרויות ספורט בין-לאומיות רבות. כדורגל הוא ספורט פופולרי במיוחד ונבחרת ערב הסעודית זכתה בגביע אסיה שלוש פעמים, בעוד שענפי ספורט אחרים כמו קריקט וכדורסל זוכים גם הם למעקב נרחב. ההגבלות על ספורט נשים במדינה הוקלו מעט בעשור השני של המאה ה-21, אך השתתפות נשים בספורט נותרה שנויה במחלוקת.

בדצמבר 2019, הוועד האולימפי של ערב הסעודית אישר את השקתן של חמש התאחדויות ספורט חדשות להוקי, לקרוס, רוגבי, בייסבול וסופטבול, ובכך נקטה צעד נוסף לגיוון הספורט במדינה.

כדורגל 
כדורגל הוא הספורט הפופולרי ביותר בערב הסעודית. בשנים האחרונות הספורט גדל בפופולריות, וכמה כדורגלנים סעודים משחקים כיום בליגות הכדורגל באירופה. נבחרת ערב הסעודית בכדורגל מנוהלת על ידי התאחדות הכדורגל הסעודית (SFF), מארגנת את הליגות המקומיות, כולל ליגת העל הסעודית, ואת גביע המלך של ערב הסעודית. נבחרת ערב הסעודית השתתפה בחמישה טורנירי גביע העולם של פיפ"א, ב-1994, 1998, 2002, 2006, וב-2018. הנבחרת הסעודית גם התחרתה בשבע תחרויות גביע אסיה של AFC, וזכתה בו ב-1984, 1988 וב-1996. 

ערב הסעודית משתתפת באופן קבוע גם בגביע המפרץ לאומות, ליגת האלופות האסיאתית ובגביע הערבי. הממלכה אירחה את הסופר קאפ הספרדי ב-2019/20 וב-2021/22.

ב-30 בדצמבר 2022 חתם כדורגלן העל הפורטוגלי כריסטיאנו רונאלדו בקבוצת ליגת העל הסעודית א-נסר, והפנה את אור הזרקורים העולמי לליגה.

ספורט מוטורי 
 מרוץ האלופים 2018
 דיריה אי-פרי
 ראלי דקר (מאז 2020)
 גרנד פרי ערב הסעודית

גרנד פרי ערב הסעודית

קריקט 
קריקט הוא הספורט השני הפופולרי ביותר בערב הסעודית, בעיקר בשל המספר ההולך וגדל של גולים מדרום אסיה שמשחקים במשחק בזמנם הפנוי. עם זאת, במהלך השנים האחרונות הקריקט יצר עניין בקרב מקומיים ערבים רבים. כיום ישנם למעלה מ-8,000 שחקני קריקט סעודים, כאשר כמעט 20 אחוז מהם הם ערבים מקומיים, ורוב השאר מגיעים ממדינות כמו פקיסטן, הודו וסרי לנקה.

הניצחון הגדול ביותר של ערב הסעודית בקריקט היה בספטמבר 2016, אז ניצחה נבחרת נמיביה ב-141 הפרש. חודשיים לאחר מכן הם גם זכו בטורניר המייג'ור הראשון שלהם, לאחר שניצחו בסדרה נגד נבחרות קניה, אוגנדה וקטר.

לפי העמוד הרשמי של רשות הספורט הסעודית, אין קיום של פדרציית, איגוד או נבחרת קריקט סעודית.

כדורסל 
כדורסל גם הוא ספורט פופולרי בסעודיה. בקבוצות ליגת העל הסעודית שיחקו כדורסלנים שהתחרו באליפות אסיה ואפילו שחקני NBA לשעבר כמו מחמוד עבדול-ראוף  נבחרת ערב הסעודית מעולם לא העפילה לגביע העולם או לטורניר הכדורסל האולימפי.

מלבד כדורסל "רגיל", גם כדורסל 3x3 צובר פופולריות גדלה והולכת במדינה.

רוגבי יוניון 
הרוגבי יוניון בערב הסעודית הוא ענף ספורט זוטר אך צומח, אשר משוחק כבר כמה עשורים בממלכה. רבים ממועדוני הרוגבי במדינה הוקמו בסוף שנות ה-70.

הוקי קרח 
הוקי קרח גם הוא ענף ספורט שולי בסעודיה, ששיחקה את משחקה הראשון בשנת 2010 במסגרת אליפות המפרץ בהוקי קרח.

היאבקות מקצועית 
היאבקות מקצועית הייתה ענף מינורי בערב הסעודית. המדינה אירחה אירוע אחד של הארגון האמריקאי WWE בג'דה ב-27 באפריל 2018, שכונה הרויאל ראמבל הגדול ביותר. החברה המשיכה לעוד שלושה אירועים באצטדיון המלך פהד בריאד, שנקראו היהלום שבכתר (ב-2018, 2019 ו-2021).

נבחרות לאומיות 
 נבחרת ערב הסעודית בכדורגל
 נבחרת ערב הסעודית בכדורסל
 נבחרת ערב הסעודית בכדוריד
 נבחרת ערב הסעודית בקריקט

ראו גם 
 ערב הסעודית במשחקים האולימפיים
 ערב הסעודית במשחקים הפאראלימפיים
 ערב הסעודית במשחקים האולימפיים לנוער

קישורים חיצוניים

הערות שוליים